[{"text_idx": "#000006", "text": "Fleur de Lys, Gwilym, Y Cledrau a Bwncath ymhlith y rhai fydd yn perfformio \u2013 mae hi wastad yn heulog yn Wrecsam, medd y trefnwyr"}, {"text_idx": "#000009", "text": "Daeth yr heulwen braf a\u0302 thymor o lawenydd a hwyl i\u2019r ardal, wrth i\u2019r trefnwyr baratoi i groesawu Fleur de Lys, Gwilym, Y Cledrau a Bwncath."}, {"text_idx": "#000010", "text": "Yn ddiweddar, cyhoeddodd cyfarwyddwyr canolfan Gymraeg Wrecsam eu bod nhw wedi prynu eu hadeilad, a daeth hyn ar yr un adeg a\u0302\u2019r cyhoeddiad bod Eisteddfod Genedlaethol Cymru yn dod i Wrecsam yn 2025."}, {"text_idx": "#000011", "text": "Mae cymesuredd yn y ffaith fod y Saith Seren wedi\u2019i sefydlu wrth i\u2019r Eisteddfod Genedlaethol ymweld a\u0302\u2019r fro yn 2011, a bod yr w\u0302yl hon yn cael ei sefydlu ar drothwy\u2019r ymweliad nesaf ymhen dwy flynedd."}, {"text_idx": "#000013", "text": "Un sydd wrth ei fodd hefo\u2019r sefyllfa bresennol, wedi blynyddoedd o weithio\u2019n ddi-flino dros y Gymraeg yn y fro, yw Chris Evans, Cadeirydd y Saith Seren."}, {"text_idx": "#000014", "text": "Eisiau mwy o gigs Cymraeg yn yr haf"}, {"text_idx": "#000016", "text": "\u201cMae yna sawl gw\u0302yl gerddorol wych yng Nghymru, fel Gw\u0302yl Cefni, Gw\u0302yl Rhuthun ac yn y blaen, ac ers tro rwy\u2019 wedi ystyried cynnal gw\u0302yl o ryw fath yn Wrecsam,\u201d meddai wrth golwg360."}, {"text_idx": "#000017", "text": "\u201cRydyn ni wastad wedi cynnal gig i ddathlu Diwrnod Owain Glyndw\u0302r ganol mis Medi, ond eleni roeddwn i eisiau ehangu nifer y gigiau Cymraeg rydyn ni\u2019n eu cynnal ar adeg yma\u2019r flwyddyn."}, {"text_idx": "#000018", "text": "\u201cRydw i\u2019n hynod o falch o fod wedi llwyddo i ddenu pedwar o fandiau ifanc gorau Cymru, sef Fleur de Lys, Gwilym, Y Cledrau a Bwncath."}, {"text_idx": "#000020", "text": "Yn o\u0302l Chris Evans, mae ymddeoliad diweddar Bryn Fo\u0302n a\u2019r Band yn cynnig cyfle ychwanegol i fandiau ifanc y dyfodol gamu i\u2019r llwyfan mawr."}, {"text_idx": "#000024", "text": "\u201cBydd yna lawer mwy o gigiau a nosweithiau o adloniant yn Saith Seren dros y ddwy flynedd nesaf wrth i ni baratoi at yr Eisteddfod."}, {"text_idx": "#000025", "text": "\u201cGyda phopeth sy\u2019n digwydd efo\u2019r clwb pe\u0302l-droed, a\u2019r cais i fod yn Ddinas Diwylliant 2029, mae hi\u2019n amser cyffrous yn Wrecsam!"}, {"text_idx": "#000029", "text": "Mae modd prynu tocynnau yn y Saith Seren, neu drwy anfon neges destun at Chris Evans ar 07885 567 512."}, {"text_idx": "#000030", "text": "Y pencampwr ceffylau sy\u2019n seren ym myd ralio ceir ac yn fam browd\nDathlu pum mlynedd yn sobor ar ddechrau Hydref Sych\nGalw am ymchwiliad i werthiant dwy fferm ym Mhowys\nCroesawu \u201cmoderneiddio\u201d y system bleidleisio yng Nghymru\nCyhoeddi ti\u0302m rygbi Cymru i herio Georgia"}]